**JINJA JOINT EXAMINATIONS BOARD - 2019**

**MWONGOZO WA KARATASI YA TATU – 320/3**

**SEHEMU A: WEMA HAWAJAZALIWA: Ayi Kwei Armah**

**Ama**

1(a) Kuthibitisha ukweli wa kauli kwamba ‘Wema hawajazaliwa ni anwani mwafaka.

Mtahiniwa atarejelea riwaya na kuonyesha yasiyo ya utu na wema na kuoanisha na anwani.

* Karani anapokea rushwa kutoka kwa Amankwa kwa ajili ya kutaka usaidizi wa gari la kusafirisha mbao zake.
* Afisa msimamizi wa magari ya barabarani anapokea rushwa kutoka kwa dereva kwa sababu alikuwa amejaza watu kwenye gari na ikambidi afanye hivyo badala ya kushusha abiria wengine na hata kulipeleka gari kwenye kituo cha polisi.
* Pesa zilizotengwa na serikali kwa ajili ya maendeleo, viongozi walizitumia kwa mahitaji yao.
* Mwandishi anaonyesha kwamba Abiria anadhulumiwa na makanga (kondakta) wa gari.
* Dereva alimtukana kuvuka barabara na gari likataka kumgonga.
* Kofi Billy hapewi msaada na mtu yeyote baada ya kuumia kazini.
* Kondakta hamrudishi abiria baki ya nauli.
* Pesa zilizotengwa na serikali kwa ajili ya utengenezaji wa vifaa vya ku hifadhia uchafu, viongozi wa serikali walitumia pesa zile na kutengeza vifaa hivyo vikiwa havina ubora na vichache ambavyo havikutosheleza mahitaji ya jamii.
* Tarishi aliposhinda cedi mia moja alisema kwamba kiasi fulani cha cedi zake zitachukuliwa ndiposa apate zilizo baki.
* Zakaria alifanya biashara ya kimagendo ya mafuta na serikali.
* Abenednego alikuwa akifanya biashara ya magendo ya mbao. Alikata miti katika misitu ya serikali na kupasua mbao na kuuza hata bila ya serikali kujua.
* Makahaba wanatumiwa kama vyombo vya starehe na hata hawalipwi.
* Watoto watatu walipokuwa wanahisi njaa na kwenda kuchukua maembe wale, walidakwa na wale wafanyakazi wa mzungu na kuchapwa.
* Egya Akon alikuwa akiwapa watu msaada wa pesa lakini akauliwa na watu wasiojulikana.

Alama 13 => mbili kwa kila.

1b) Kujadili hulka za wahusika wafuatao.

Katika kueleza sifa za wahusika, mambo yafuatao humwongoza mtahiniwa.

* Maelezo yaliyotolewa na mwandishi husika na vitendo vyake.
* Majira ambayo mwandishi amempa mhusika.
* Wahusika wengine wanasema nini kumhusu mhusika fulani.
* Maneno ya wahusika wenyewe pamoja na matendo yao.
* Mtahiniwa pia atoe maelezo mafupi kuhusu mhusika. Hulka (wasifu) wa;

(i) Bwana Yungi:

* Ni msomo
* Muasherati
* Mpuuzaji
* Mbinafsi
* Mwenye majivuno
* Ana mapenzi ya dhati
* Asiyependa fujo
* Mkengeushi
* Madaha / kiburi
* Mwenye matusi
* Mkali
* Mwenye matusi.

Alama 05 => moja kwa kila

(ii) Estella

Ni mke wa Koomsoon

* Tajiri
* Mwenye maringo
* Mwenye majivuno / Madaha
* Mnyanyasaji
* Mwenye matusi
* Muongo
* Mbinafsi
* Mtukanaji

Alama 05 => moja kwa kila

(iii) Koomsoon

Ni mume wa Estella na mfanyakazi Serikalini.

* Mwenye majivuno
* Tajiri
* Mfisadi
* Mnyanyasaji
* Mkatili
* Mbinafsi
* Mtukanaji
* Msomi
* Mfanyakazi

Alama 05 => moja kwa kila

Hulka ni wasifu au tabia za mhusika (jinsi mhusika alivyochorwa katika kitabu.

(iv) Kondakta - Makanga

* Mwenye majivuno
* Mtukanaji
* Hana heshima.
* Mfisadi
* Mwerevu
* Makanga
* Mfanya kazi

Alama 05 => moja kwa kila.

**Au**

2a) Kutathmini ukweli kwa kurejelea riwaya kuwa ufasadi ni kikwazo kwa maendeleo ya kiuchumi ya nchi.

* Zakaria alifanya biashara ya kimagendo ya mafuta na serikali jambo ambalo ni kikwazo kwa maendeleo ya kiuchumi.
* Abednego alikuwa akifanya biashara ya magendo ya mbao. Alikata miti katika mistu ya serikali na kupasua mbao na kuuza hata bila ya serikali kujua.
* Pesa zilizotengwa na serikali kwa ajili ya utengenezaji wa vifaa vya kuhifadhia uchafu, viongozi wa serikali walitumia pesa zile na kutengeza vifaa hivyo vikiwa havina ubora na vichache ambavyo havikutosheleza mahitaji ya jamii.
* Karani anapokea rushwa kutoka kwa Amankwa kwa ajili ya kutaka usaidizi wa gari la kusafirisha mbao zake, pesa za hongo zingefanya kazi nyingine labda na kuendeleza uchumi.
* Afisa msimamizi wa magari ya barabara anapokea rushwa kutoka kwa dereva kwa sababu ya kujaza watu wengi kwa gari na hili ni kikwazo kwa maendeleo ya dereva na hushusha uchumi pia.

Alama 17 => tatu kwa kila.

(b) Kufafanua mbinu ambazo serikali ya nchi (yangu) kutumia kwa minajili ya kuizika ufisadi katika kaburi la sahau.

* Serikali iunde sheria za wananchi ili wasiokuwa na hatia kutogandamishwa na wenye nguvu serikalini katika kudai haki zao.
* Serikali pia iwape wananchi mbinu za uzalendo katika harakati za kupigania haki zao.
* Serikali itumie vyombo vya habari kueleza na kukemea uovu unaofanywa na maafisa serikalini.
* Isisitizie sekta ya sheria kutia na kuwahukumu vikali wale wote wanaojihusisha na hali ya ulaji rushwa au hongo.
* Ipige marufuku ubinafsi wa maafisa au viongozi serikalini kwa kuongezewa mishahara.
* Pesa zinazotengwa mishahara.
* Pesa zinazotengwa na serikali kwa ajili ya maendeleo, viongozi wazigharamie ipasavyo kuliko kuzitumia kwa mahitaji yao.
* Maafisa wanao tumia nyadhifa zao vibaya wote washikwe na kufungwa kwa mashtaka ya ufisadi.
* Serikali iunde shirika la kutetea mali ya umma.
* Juhudi katika kuelimisha jamii kuhusu maendeleo ya kiuchumi nchini.

**Tanbihi:** Mtahiniwa apewe alama kwa mbinu alizotoa kulingana na uelewaji wake wa riyaya.

Alama 16 => mbili kwa kila.

**VIPULI VYA FIGO : Emmanuel Mbogo**

**Ama**

3(a) Kujadili mikakati iliyofanyika ili biashara ya utoaji Figo ifanikishwe na watoaji Figo.

* Kitendo anachowatendea maskini wa Daluta cha kuamurisha wauwawe na wawindaji (Nyau, Shipe na Kipanga) huku yeye akinyofoa Figo zao na mioyo.
* Bwana Meja mkuu wa magereza anawaachilia akina Kipanga, Nyau na Shipe ili wamwindie Dkt Matoga watu wa kunyofoa Figo na mioyo.
* Daktari Matoga anashirikian na matajiri fisadi kama vile Bwana Banko na Balozi Suprano wa Osantonio kuendesha biashara haramu ya uuzaji vipuli nayeye pia anakufa na vipuli vyake vinaninginia inje.
* Mzee Magamba anasema kuwa mara nyingi watu mbalimbali wahitaji msaada wa maiti ili kutumiwa katika shughuli zao kama vile Dkt Matoga kwa upasuaji ili kutoa Figo.
* Dkt Matoga anaamua kumfanyia upasuaji mgonjwa ambaye hakuwa na pesa za kutosha kugharimia matibabu yake na baadaye anajilipa pesa zilizosalia kwa kunyofoa Figo moja ya mgonjwa yule bila idhini yake na kisha anampa Agnes rushwa ili kumnyamazisha.

Alama 17 => mbili kwa kila

3(b) Maadili yanayojitokeza pindi tu usomapo riwaya hii. Mambo ya haki (mwenendo mwema)

* Ujuzi wa kisayansi unatumiwa kuyaokoa maisha ya wagonjwa hasa wale wanaohitajika upasuaji.
* Kuna mapenzi ya dhati kati ya Makasi na Angela. Mapenzi haya yalichupuka baada ya wawili hawa kukutana mkahawani na wanaamua kuoana baadaye.
* Ma Angela alivumilia vituko vingi ambavyo aliwahi kufanyiwa na mumewe Matoga
* Kibao alipokuwa akishauriwa na babake kuhusu faida ya masomo na ku msikiliza kwa makini. Hata aliizima runinga kwani aliona si adabu nzuri kumpa babake siko moja huku lingine likisikiliza runinga.
* Dkt Matoga anajenga kliniki (Mutoni) kwa nia ya kufanyia biashara haramu ya kunyofoa vipuli vya Figo kwa watu.

Alama 16 =>tatu kwa kila

**Au**

4(a) Nyanja za kuonyesha ushirikina katika riwaya ya vipuli vya Figo.

* Daktari Matoga anafanya ushirikina kutoka kwa mganga Makolokoza ambao haumfaidi katika mipango yake yote.
* Klabu ya kandanda ya Chui inategemea nguvu za kishirikina ili kupata ushindi katika mechi zake. Kabla ya mechi kati ya timu hii na Morning Stars ya Nigeria, wachezaji wanapelekwa makaburini kufanya makafara ya kupata ushindi. (u.k 24-52).
* Katika mechi nyingine na Mehala ya Misiri, wazee wa timu ya Chui waliagizwa na mganga kuleta maiti ya mtu. Wazee wakanunua maiti yule kutoka katika hospitali kuu ya Lumumba. Kama sehemu ya kufara, wachezaji walitakiwa kumruka Yule maiti mara saba. Katika mechi hii Chui ilipata ushindi wa goli moja kwa bila (u.k 221).
* Dkt Matoga aidha ametawaliwa na imani za kishirikina. Anapokabiliwa na kesi ya wizi wa dawa, anaenda kutafuta msaada wa makolokoza (mganga) ambao anaamini ungemsaidia kushinda kesi hiyo. Pia, ana pofungua hospitali ya Mtoni Clinic anamwaita mganga aje ‘aitengeneze’ alipoona kuwa watoto waliokuwa wakizaliwa pale wanafiriki (u.k 145).
* Dkt Matoga anamwendea mganga katika kapeni yake ya uchaguzi ili apate kura nyingi amshinde mpinzani wake.
* Dkt Matoga pia alimwndea mganga (Makolokoza) ambapo alipewa dawa ya kuwapa ‘wawindaji’ wake ili wasiwe na urazini wa mambo. Dawa hiyo inawageuza ‘wawindaji’ hao mazuzu.

Makolokoza na familia yake wanategemea uganga kujikinga na kupata fedha za kuendeshea maisha. Anasema kuwa yeye ana uwezo wa kuwauwa watu na kisha kuwafufua wakiwa vizuu vya kufanya kazi. Mashamba yake mengi yanalimwa na vizuu ili kukimu mahitaji ya familia yake kubwa (u.k 146). Tunaelezwa kuwa watu wengi hasa matajiri huenda kumchukua ili akawa fanyie uganga wa kuking amali zao.

* Mze mganga anasema kuwa mara nyingi watu mbalimbali huhitaji msaada wa maiti ili kutimiwa katika shuguli za uganga. Waganga, wafanya biashara, viongozi na wakuu wa klabu za mpria (uk 73). Hili linaonyesha kuwa hii ni jamii ambayo ilitawaliwa na imani za kishirikina.
* Wanawake kama Agnita, walitumia dawa za kiganga ili kuwahifadhi mapenzi wao wa kiume wasiwaponyoke. Dkt Matoga anapomtembelea Agnita, anapewa chakula ambacho kina dawa ili aendelee kumpenda Agnita (u.k 43).

Maoni ya mwandishi kuhusu suala hili ni kuwa ushirikina unarudisha jamii nyuma, hauna mafao yoyote.

Alama 10 => mbili kwa kila

Maudhui mengine katika Riwaya ya Vipuli vya Figo ni;

* Ufisadi
* Migogoro
* Matabaka
* Nafasi ya mwanamke katika jamii
* Mapenzi na ndoa
* Uozo
* Sayansi na mchango wake katika jamii.
* Mabadiliko
* Elimu
* Vifo / Tanzia
* Ukatili.

Alama 10 => mbili kwa kila.

4(b) Fani za lugha alizotumia mwandishi katika uwasilishaji wa kazi yake kwa hadhira.

Fani ni ufundi wa kisanaa. Ni mbinu zinazotumiwa katika lugha ili kuyaeleza yale ambayo mwandishi alikusudia kuyaeleza.

* Mandari – Mwandishi ametumia mandhari ya aina mbalimbali ili kuleta taswira tofauti tofauti.

Mfano Dkt Matoga alipokuwa waziri wa afya, mwandishi anatuchorea mandhari ya kwake nyumbani ya mtaa wa kifahari.

* Mtindo.

Neno lililokopwa Neno asilia la Kiswahili

Pea (Uk 33) Jozi

Fanicha (Uk42) Samani

Sekretari (Uk105 Katibu

Ikapaki (Uk 103) Ikaegeshwa

Sachi (Uk 195) Msako

Shepu (Uk58 Umbo

Msamiati wa kilahaja Kishwahili sarufu

Kuyachukuwa Kuyachukua

Inapakuwa Inapakua

Imechanua Imechanua

Muhimili Mhumili

Muhurumie Mhurumie

* Matumizi ya lugha. Lugha sahihi imetumika katika hadithi hii ni hivyo kuifanya kufuatika kwa urahisi. Mfano.
* “Safari hii Dkt Matoga hakua tayari kumwambia rafiki kila kitu.”
* Neno mochware badala ya mochari au mochwari.
* Mbinu rejeshi. Hii ni mbinu inayoturejesha katika matukio ya zamani yaliyo na uhusiano na matukio ya sasa na kuyafafanua. Mifano
* Mama Angela alitumia mbinu hii wakati alipokuwa akikumbuka siku alipohudhuria na mumewe tafrija moja. Siku hiyo mumewe alimtekekeza na kuondoka na Sekretari wake (uk 3). Hapo mgogoro kati ya Matoga na mkewe unaendeleza.
* Maelezo kuhusu kafara iliyotolewa kwa mbinu rejeshi (Uk 26 – 29). Maudhui ya ushirikina yanaendelezwa kupitia mbinu hii.
* Mifano zaidi ni kwa kurasa 32, 67, 120, 122, 130 n.k
* Mohojiano. Hii ni mbinu ambapo mhusika mmoja anamhoji mhusika mwengine kuhusu suala mahsusi. Katika hadithi hii, Profesa Katuturu anahojiwa na mwandhishi wa habari kuhusu siasa za chama cha upanzani cha True Democratic Tigers (uk 165).
* Mjadala nafsia. K.m.
* Ramadhani, baada ya kusoma habari za kupotea kwa Malaya wa Sokota, anaingia katika hali ya tafakuri (uk 166)
* Baada ya Dkt Matoga kushikwa, Agnita anafikiria ampigie Ma Angela simu au la. (U.k 199)
* Sajili, kuna matumizi mapana ya sajili ya simu na pia sajili ya utangazaji. K.m.
* Msungumzo ya simu ya kati ya Dkt Matoga na Agnita.
* Ma Angela na mjombawe Bwana Maja (Uk 15)
* Mtangazaji wa habari za michezo anatangaza kuwa kibao na mwenzake wanatarajiwa kuondoka nchini na kwenda Dubai kucheza kandanda ya kulipwa (u.k 223)
* Kuna sajili ya michezo ambapo mechi kati ya Chui na Morning Stars ya Nigeria inatangazwa (u.k 43).
* Taswira. Hii ni mbinu inayompa msomaji picha akilini kuhusu anachosoma. K.m
* Kuna taswira ya askari wawili waliokuja kuchukua gari la kwaziri la Matoga na kumpa makataa ya kuihama nyumba ya serikali (u.k 13).
* Taswira ya mama Vindemile pale katika zahanati ya M. C (u.k 21)
* Matukio ya kishirikina yaaliyofanyika makaburini yanaelezwa kwa kutumia taswira (u.k 26 – 31)
* Mifano mingine inapatikana katika kurasa 59, 98, 115, 142, 191, n.k.
* Majazi. Nimatumizi ya majina ya watu, mahala, au vitu vyenye sifa zinazowiana na vitu vinavyohusika kihulka. K.m.
* Kipanga ni aina ya ndege ambaye huwanyakua na kuwala wana wa kuku.
* Makolokoza – hili ni jina linalotokana na tabia yake ya kuwa ganga watu kwa njia zisizoeleweka.
* Kasuku – Jina hili linatokana na tabia ya wana siasa ya kuiga yanayoendelea katika mataifa mengine.
* Tekete ni mtaa ambao umejaa umaskini wa kila aina.
* Sokota ni mtaa wenye Malaya wengi.
* Kuchanganya ndimi na kuhamisha ndimi.

Kuchanganya ndimi ni kuchanganya lugha mbili wakati wa mazungumzo. Kuhami ndimi ni kuhama kutoka lugha moja ya kuanza na kutumia ya pili. Mifano ya kuchanganya ndimi imetolewa hapa chini.

* Dkt. Matoga anamwambia Agnita, "Pole kwa kazi dear" (uk. 43)
* Makasi anamwambia Angela, "Onja *wine* yao iliyotengenezwa kwa machungwa na ndimu." (uk. 61)
* Sophia anauliza, "Basi siku hizi baba hunipeleki *outing*, Hunipelek beach kuogelea na kula *chips* na ku-*swing..."(*uk. 91). Mbinu hii imetumika kuonyesha tofauti za kitabaka.

Kwa upande mwingine, baadhi ya wahusika wa Kizungu wanatumia lugha ya Kiingereza katika mazungumzo yao. Dkt. anapoenda katika ubalozi wa Osantonio, anakutana na Roberts. Baada ya kusalimiana mazungumzo yao yamenukuliwa hapa chini. *"You are Dr. Matoga'? "Yes please" "My name is Roberts, Come along please*" (uk.104) Hii ni mbinu ya kuhamisha ndimi na imetumiwa ili kuleta uhalisia katika hadithi.

* Lafudhi

Lafudhi ni matamshi ya mtu binafsi. Katika hadithi hii tunapata mifano ifuatayo ya lafudhi:

* *"Haya asante.* *Iko onana tena siku nyingine."* (uk. 51). Huyu ni Bwana wa Kihindi aliyekuwa ameenda kumwona Bwana Banko (Mkuu wa Bandari).
* *"Kama mtu anakuheshimu, sharti na wewe umheshimu blaza."* (uk. 197) Haya ni maneno ya Poponda kwa Dkt. Matoga.
* Maswali balagha
* Haya ni maswali yanayoulizwa bila kutarajia jibu lolote. Majibu ya maswali haya huwa wazi na kwa hivyo anayeuliza huwa hataraji kujibiwa. Lengo la maswali balagha huwa ni kuchochea ari ili kufikiria zaidi na kuchukua hatua fulani. Mbinu hii imetumika kwa kina katika hadithi hii, hapa tutatoa mifano michache tu ya maswali balagha.
* Angela anamuuliza Makasi, "Ee! *Bwana we! Polepole. Spidi gani hiyo? Unataka kuniua?"* (uk. 65) Angela hataraji jibu lolote kutoka kwa mwenzake.
* Makolokoza anamuuliza Dkt. Matoga, *"Unautaka ukubwa, unataka kuwatawala watu! Uwatawale watu? Umewazaa wewe? ... Unadhani kutawala watu rahisi?"* (uk. 141) Lengo la maswali haya ni kumfanya Matoga kulipia huduma aliyopewa na pia kumfanya apeleke kifaa cha uganga alichoitishwa.
* Matoga, baada ya Angela kukiri kuwa anataka kuolewa anamuuliza, *"Na yote haya umeyafanya bila kumwambia mama yako wala mimi, ee?...lakini matokeo yake nini? ... Yote ninayokufanyia ni upuuzi. Ndiyo?"* (uk. 183) Katika mifano hii, maudhui mbalimbali yanaendelezwa.

**Tamathali za usemi**

* Kinaya

Hutumiwa na waandishi kuonyesha maana iliyo kinyume cha matarajio au yale matumizi ya juu juu. Mbinu hii hutumiwa kwa maana ya kukashifu au kubeza. Mifano ya matumizi ya mbinu hii:

* Mganga kuitwa Sheikh ni kinaya (uk. 28). Sheikh ni kiongozi wa dini ya Kiislamu ilhali anayerejelewa hapa ni mganga anayetumia uramali kuendeleza shughuli zake.
* Dkt. Matoga, waziri wa Afya anapolewa na kukojoa ovyo mbele ya dereva wake ni kinaya (uk. 1). Kitendo hiki licha ya kumwaibisha kinachangia katika kuchafua mazingira.
* Mto wa kitanda cha Matoga umechorwa tausi mzuri na kuandikwa, still yours darling. Maneno haya ni kinaya dhidi ya Matoga na mkewe kwa sababu hawasemezani na baadaye wanaishia kupapurana. Maneno haya yametumiwa kuwabeza.
* KuhusuBaloziSupranona Dkt. Matoga tunaelezwa, "Waheshimiwa wale wawili walipeana mikono, wakaagana" (uk. 107) Matumizi ya 'waheshimiwa' ni kinaya. Wahusika hawa si waheshimiwa bali mafisadi wakubwa na maadui wa nchi yao.
* Makolokoza kumuundia Dkt. Matoga hirizi kutokana na nyama ya sehemu nyeti ya janadume na kisha Matoga kuivaa hirizi hiyo kiunoni ni kinaya. (uk. 141)

Hii ni mifano michache ya matumizi ya kinaya katika hadithi hii. Mwanafunzi anatakiwa kutafuta mifano mingine riwayani.

* Takriri / Uradidi

Ni mbinu ya kurudiarudia irabu, neno, kipande au mshororo kwa lengo la kusisitiza. Ujumbe unaokaririwa huwa ni muhimu na huwa na athari kuu. Mifano ya takriri ni kama ifuatayo:

* Katika chumba cha kujifungua, tunaelezwa kuhusu binti anayelia*, "Uchungu, uchungu, uchungu!" Kisha "Silitaki tunda lako! Silitaki tunda lako! Nimekomaa!"* (uk. 22) Maneno haya yanaashiria uchungu wa uzazi.
* Katika kushangilia ushindi wa Chui umati uliimba, *“CHUI! CHUI! CHUI! CHUI! CHUI!"* (uk. 33, 46) kudhihirisha furaha na fahari yao kwa timu yao.
* *"Alipanda ngazi za mbao... zilizochakaa kwa sulubu ya uzito wa miguu ya panda shuka-panda-shuka ya watu...* (uk. 50). Mbinu hii imetumiwa kusisitiza wingi wa watu waliokwenda kumwona Bwana Banko katika afisi yake.
* Moyo wake Magamba ulichina kwa furaha ukanena, *"Mungu mkubwa! Mungu mkubwa!"* (uk. 235) Furaha ya ufanisi wa Mzee huyu imewekwa wazi kwa kutumia uradidi.
* Tashisi
* Hii ni mbinu ya kuzungumzia kitu kisicho uhai kana kwamba kina uhai. Mbinu hii pia huitwa uhuishi au uhaishaji. Mifano ya matumizi ya mbinu hii:
* *"...Kwa mbali walisikia mirindimo ya ngoma na nyimbo zilizosafiri katika mwanga wa mbalamwezi na kutua ndani ya masikio yao"* (uk.71) Nyimbo zimehaishwa.
* *"...Gari la Dkt. Matoga limeongoza na lile la Poponda likifuata nyuma kwa mayowe ya vingbra huku likitema mwanga wa hatari njia nzima."* (uk. 242) Gari la Poponda limepewa sifa za kiumbe. Mbali na hayo, matumizi haya ya lugha yanatupa taswira ya mwendo wa magari hayo.
* *"...Hali kwa upande wa pili imesimama kwa maringo na ushindi nyumba ya bati..."* (uk. 235) Nyumba mpya ya Mzee Magamba imehaishwa.
* *"Ile tabia isiyo ya kawaida aliyoifanya MaAngela ilikuwa kiboko cha chumvi kilichomramba mara elfu kwenye mwili wake mtupu."* (uk. 202) Kiboko kimepewa uwezo wa kuramba mtu.
* *"Jua ... lilijikokota mionzi yake miekundu ikiwapungia walimwengu kwa ulegevu na kusema: 'Kwaherini, hadi asubuhi!'"* (uk. 186) Hapa jua limepewa sifa za binadamu.
* Mifano zaidi ya mbinu hii inapatikana katika kurasa nyingine nyingi za riwaya hii.
* Tashbihi

Hii ni mbinu ya kufananisha vitu viwili vilivyo na sifa zinazofanana kwa kutumia msamiati wa ulinganishi kama vile kama, mithili ya, mfano wa, sawa na, ja na kadhalika. Mifano ya matumizi ya mbinu hii:

* *"Mbinguni jua lilikuwa limemaliza kazi yake, na kama taa kubwa iliyokwisha mafuta..."* (uk. 186). Kuchwa kwa jua kunafananishwa na kuzimika kwa taa iliyokwisha mafuta.
* "*Angela alicheka, akahisi kicheko kile kama tone dogo la barafu lililodondokea juuya moyo wake wa moto" (*uk. 186)
* *"...Dkt. Matoga angelipasuka kama baruti na kumbabua mwili mzima mara tu habari zile zitakapomfikia"* (uk. 173)
* *".. povu kama la sabuni lilimtoka mdomoni..."* (uk. 165)
* *".. lakini kiatu chake kiligonga tofali, akapaa juu kamapaa kabla ya kurudi chini..*" (uk. 113)

Tashbihi ni nyingi sana katika hadithi hii na zinatumiwa kutekeleza malengo mbalimbali kama vile kuuweka wazi ujumbe unaowasilishwa pamoja na kukoleza mvuto katika hadithi yenyewe.

* Methali

Methali ni kifungu cha maneno kinachoeleza maana pana kwa njia ya mkato. Maana katika methali hutokana na tajriba ya jamii. Methali huwasilisha maana yake kwa njia ya mafumbo. Mifano ya methali ni pamoja na:

* *"Mtoto umleavyo ndivyo akuavyo"*  (uk. 39) Methali hii imetumiwa kuonyesha jinsi Dkt. Matoga alivyomdekeza Sophia kwa kumwonyesha maisha ya juu. Sophia sasa hajui kuwa maisha yamebadilika, anataka anunuliwe vitu jinsi alivyokuwa akinunuliwa na babake alipokuwa na pesa.
* *"Hakuna siri ya watu wawili..."* (uk.75) Dkt. Matoga anamwambia Magamba methali hii. Hata hivyo, anamwambia kuwa atamwamini na kumweleza kazi anayonuia kuifanya.
* *"Mpanda ngazi hushuka."* (uk 80) Dkt. Matoga huyafikiria maneno haya kila anaporudi kwake mabatini. Maisha yamemwendea vibaya.
* *"Ng’ombe wa maskini hazai/maskini akiokota huambiwa kaiba"* (uk. 109) Methali hizi zinamrejelea Shipe na biashara yake ya kuuza supu ya mbwa. Anasema kuwa alionewa na kusukumizwa gerezani kwa kuwa alikuwa maskini.
* *"Kamba hukatikia pembamba/mwiba uingiliapo ndipo utokeapo*," (uk. 126) Methali hizi zinamrejelea Dkt. Matoga. Williams na Charles wanaamua kwamba Matoga ndiye atakayepata sehemu ndogo kabisa ya faida ya biashara yao ya vipuli.

Hii ni mifano michache tu ya methali na matumizi yake katika hadithi.

* Misemo

Misemo ni vifungu vya maneno vilivyo na maana fiche. Mifano ya misemo katika hadithi:

* *"Lazima tujue kula na kipofu..."* (uk. 131). Dkt. Matoga anarejelewa kama kipofu. Williams na Charles wanapanga jinsi watakavyojinufaisha huku Matoga akipata kidogo tu kwa kuwa hakuelewa masuala yote kuhusu biashara ya vipuli.
* *"Kama huwezi, acha kuiga tembo kunya!"* (uk 141) Matoga anashauriwa na Makolokoza kutojiingiza katika mambo asiyoyaweza.
* *"Wote siku hiyo walifyata mikia yao."* (uk.181) Maana yake ni kuwa hakuna aliyebishana na Matoga kutokana na hasira zake kali.
* *"...Mtoto ambaye alikuwa amemtemea mate usoni."* (uk 183) Angela alikuwa amemwaibisha babake.
* *"Tazama mkondo kisha uyafuate maji..."* (uk. 194) Kumaanisha kuwa ufanye mambo jinsi wengine wanavyoyafanya. Dkt. Matoga anajiasa kuhusu kurudia mambo ya siasa hasa za vyama vingi.
* Sitiari

Hii na mbinu ya kifasihi ambapo vitu viwili vilivyo na sifa zinazofanana hulinganishwa moja kwa moja bila kutumia msamiati wa ulinganishi. Kitu kimoja huelezwa kana kwamba ni kingine. Mifano:

* *"Badala ya kugeuka na kuukumbatia mzigo wake, Agnita alilala chali..."* (uk. 3). Hapa Dkt. Matoga analinganishwa na mzigo kutokana na ulevi uliomfanya asijijue wala kujitambua.
* *"Simba alikuwa kaingia."* (u.k. 79). Matoga anafananishwa na simba, ukali wake ni sawa na ukali wa simba.
* *"Jicho lake liliporidhika kuwa usafishaji takataka zile umefanyika barabara, wote waliingia ndani ya gari..*."(u.k 155). Maskini wa jiji walinganishwa na takataka zisizo na maana.
* *"Lazima moto umewaka huko nyumbani"* (u.k. 187) Kumaanisha kuwa mambo yameharibika nyumbani kwa kina Angela.
* *"Mlinzi alijua kuwa Agnita alikuwa chakula cha waziri"* (uk. 200) Agnita alikuwa akitumiwa na waziri kimapenzi.
* *"Wembe aliouchezea utamkata lini."* (u.k 227) MaAngela anafikiria kuhusu mambo ya hatari anayojiingiza kwayo Matoga yatamwathiri lini.
* *"Aa! Mama; siasa ni ugonjwa usiopona."* (u.k. 230) Matoga anamwambia Vindemille maneno haya. Kumaanisha kuwa mtu akianza siasa huwa hawezi kuacha.

Mifano mingine ya mbinu hii imezagaa kote riwayani.

* Tanakali za sauti

Haya ni maneno yanayoiga milio inayotolewa wakati kitendo fulani kinapotokea. Mifano ya mbinu hii:

* *"...kivuli cha mtu kikikaribia pamoja na sauti ya kacha-kacha ya majani,.. ."* (uk. 27)
* *"Alitupwa kondoo ndani tuu!"* (uk. 30)
* *"Chalo alikuwa bado kasimama pale pale akisikiliza komeo ya mlango wa Alice ikilia; kweche-kweche-kwechee....!"* (uk 78)
* *"Ilikuwa kama ncha ya sindano nyembamba iliyotumbua jipu lililoiva pyuu!"* (uk. 87)
* *"Shipe na Nyau wakatoka na kusukuma ule mtumba waplastiki... huo... huo... huo PwaaU Mtoni"* (uk. 155)
* *"Upande ule mwingine MaAngela moyo ulipiga kaa!"* (uk. 183)
* Nidaa

Hii ni mbinu ya kutumia lugha inayoonyesha hisia mbalimbali. Mifano ya mbinu hii ni pamoja na:

* *"MaAngela aliamka...akaitazama saa yake ya mkono ikamtoka, Mungu we!"* (uk. 3) Hapa hisia za mshtuko zinadhihirika. MaAngela aligundua ilikuwa imefika saa nane usiku na mumewe hakuwa amerudi nyumbani.
* *"Na sisi labda huenda akatuachisha kazi. Yarabi, sijui nitakwenda wapi maskini"* (uk.10) Hisia za hofu zinadhihirika hapa. Hii ni baada ya Alice kupokea habari za kufutwa kazi kwa Matoga.
* *"Hamadi! Wote waligotea mbele kwani Makasi ilimbidi afunge breki zake ghafla na kwa nguvu ili asimkanyage mtoto mdogo... "* (uk. 40) Hisia za mshtuko zinadhihirika.
* *"Alipiga stati tena na bila kusita gari HUmwitikia labeka!"* (uk. 71)
* *"Ati ujamaa? Watu wawe sawa! Ebo!"* (uk. 100) Daktari Matoga anaghadhabishwa na wazo la watu wote kuwa sawa kupitia mfumo wa uchumi wa ujamaa.
* *"MaAngela moyo ulimdunda; ikamtoka mdomoni, "Ai mwanangu, mie maskini!"* (uk. 223) Hapa ni baada ya familia ya Matoga kupokea habari kuhusu Kibao kuondoka nchini kupitia televisheni. Hisia za hofu zinajitokeza.

Hizi ni baadhi ya mbinu za lugha zinazojitokeza katika hadithi hii. Mbinu hizi zina mchango mkuu katika kukuza maudhui mbalimbali ya mwandishi.

Alama 16 => mbili kwa kila.

**SEHEMU B**

**MWAKILISHI WA WATU : Chinua Acheme**

**Ama**

5. Ni kwa kiasi kikubwa kuwa mwakilishi wa Watu ni riwaya ya kisiasa

Mifano

* Mtemi Nanga na wengine kuwa mawaziri baada ya kuunga mkono uongozi potovu ni mojawapo ya mifano ya kuonyesha kuwa riwaya hii ni ya kisiasa.
* Waziri Mkuu aliongoza vibaya. Alikataa kuunga mkono wazo la Waziri wa Fedha la kupunguza malipo ya wakulima wa kahawa. Bei ya kitaifa ya zao hili ilikuwa imeshuka. Waziri mkuu alihisi kuwa kuwapunguzia wakulima malipo kungepelekea kushindwa kwa chama chake katika uchaguzi. Baadaye alifutiwa kazi pamoja na wengine wote waliomuunga mkono (uk 4).
* Wanasiasa waliweza kuhongwa ili kubadilisha misimamo yao. Mwandishi anasema kuwa wanachama kumi wa chama cha PAP walikihama chama chao siku moja katika ufunguzi wa bunge. Walihamia chama cha POP na kukipa ushindi.
* Uongozi mbaya ulipelekea Bwana Nwege kuvuraga mkutanoni wa kisiasa wa Odili katika ukumbi wa shule yake. Bwana Nwege alimfuta kazi odili matukio yote hayo yalitokana na msimamo wake kisiasa (u.k 110-11). Hii ni kwa sababu Odili alinuia kugombea kiti cha ubunge kilichokuwa kimekaliwa na Mtemi Nanga.
* Mtemi Nanga anaongoza wafuasi wake kumshambulia na hata kumuumiza Odili. Walitumia ulaghai wa kila aina kuona kuwa hatashiriki katika uchaguzi kwa kugombea kiti cha ubunge. Walimzuia kutia saini karatasi za usajili u.k 151-152).
* Mheshimiwa Koko vilevile alikuwa waziri na alitia juhudi kubakia mamlakani. Wakati wa uchaguzi, anampa Max pesa ili aache azma yake ya kugombea kiti cha ubunge alichokuwa anakishikilia. Max alichukua pesa hizo japo aliendelea na nia yake ya kugombea kiti hicho.
* Mgogoro wa kisiasa ulipozuka bungeni. Mtemi Nanga alijidai kuwa kiongozi mwema. Hii ni baada ya mawaziri kufutwa kazi, Aliweza kuteuliwa kuwa waziri wa utamaduni wa kitaifa.
* Max na wenzake waliunda chama cha CPC. Chama hicho cha kisiasa kilikuwa na mawazo tofauti na vyama vilivyokuwapo katika nchi hiyo.
* Max na wengine walimtumia Odili kupata habari muhimu kuhusu uozo wa serikali kupitia kwake. Kupitia njia hiyo wangepata mwanya wa kuibomoa serikali wakati wa uchaguzi.
* Siasa zilipopambwa moto, Odili alipewa gari na chama cha CPC ili aweze kugombea kiti cha ubunge kilichokuwa kinashikilia na Mtemi Nanga.
* Siku ya uchaguzi, mapigano yanazuka kati ya walinzi wa Max na wahuni wa Mtemi Koko huko Abaga ambapo yalianzisha moto ulioenea nchini kote (uk 155)
* Mipigano yalikua kuhusu kuiba kura na waliokuwa viongozi katika serikali ni waniendelea kuongoza, akiwemo Mtemi Nanga.
* Mheshimiwa Mtemi M.A Nanga Mbuge alikuwa mwanasiasa.
* Watu walikuwa wakihudhuria mikutano ya kiasa.
* Kulikueko vyama vya siasa kama “People’s Organisation Party “ (P O P), the Progressive Alliance Party.
* Magazeti yalichapisha makala kuhusu siasa na vyama.
* Raia walipiga mmojawapo wa waziri aliye fukuzwa kazi na kuzirai na akakosa kuhudhuria bunge lilipokuwa lina kutano.
* Makala ya uchochezi huandikwa kwa wanasiasa K.m Daktari Makinde.
* Jonathan Nwege alikuwa shupavu wa siasa kwenye baraza la wilaya lakini analalamika mara kwa mara kwa sababu utimishi wake kwenye chama cha

P O P alikuwa haujatunukiwa kwa tuzo la kawaida kwa kupewa kazi kwenye shirika la taifa au mahali pengine.

(Alama 18 => mbili kwa kila)

Mwanafunzi aeleze kwamba ni kwa kiasi gani kuwa mwakilishi wa watu ni riwaya ya kiasa.

­ Kiasi kingine

* Uchumi
* Afya
* Maendeleo
* Maisha
* Elimu
* Mapenzi au ukahaba.
* Ukmbozi
* Uongozi
* Umaskini
* Uwezo.

Alama 17 => mbili kwa kila.

**Au**

6. Mafunzo wanasiasa wanayoyapata kutoka kwa mwakilishi wa watu.

* Wanasiasa wawe na uamuzi bora.
* Wawe na kanuni za kidemokrasia.
* Wawe wajasiri
* Wawe wazalendo
* Wawe viongozi wa kutatua shida kwa amani.
* Kutotoa uamuzi kabla ya kufanya utafuti
* Asiyekubali kushinda si msindani.
* Tamaa husababisha maafa.
* Ukweli unauma.
* Kuwa na msimamo thabiti kwa kila mipango.
* Wafanye wanayoweza na kuacha wasioweza.
* Wawe na hekima.
* Kutodharau ujumbe mdogo.
* Hamaki mara nying husababisha madhara.
* Wawe wa kupigania maslahi ya watu wao.
* Wakope mifano mipya ya kupigania haki zao.
* Wachochee na kuhamisisha watu katika shughuli zao kama nchi.
* Wawe wamesoma.
* Wawe wa kutatua shida za wananchi kwa amani.

Tanbihi: Mtahniwa atapewa alama kwa kuonyesha uelewaji wa riwaya hiyo akionyesha mafunzo mengi na tofauti.

Alama 33 => mbili kwa kila.

**MSURURU WA USALITI: Mwenda Mbatiah**

**A ma**

7(a) Kuonyesha kuwa mheshimivva Mbogo ni mfano wa wabunge wengi katika mataifa ya bara la Afrika.

Mheshimiwa Mbogo alikuwa mumewe Makena na babake Kage. Alichaguliwa kama mbunge wa eneo la Rware.

* Mbogo ni mfano wa wabunge wengi katika mataifa ya bara la Afrika kwa sababu wao pia huwasaliti waliowachagua jinsi Mbogo alivyofanya. Hakuwatekelezea watu wa Rware yale waliomtarajia.
* Ni kiongozi mbaya jinsi walivyo wabunge katika mataifa ya bara la Afrika. Aliwaongozo vibaya watu wa Rware waliomchangia kuwa mbunge.
* Wananchi walikuwa na matatizo mengi waliyohitaji kushughulikiwa lakini hakuwajali isipokuwa wakati wa kuomba kura. Yeye ni mfano wa wabunge wengi katika mataifa ya bara la Afrika.
* Mheshimiwa ni mfano wa wabunge barani Afrika wanao wadhulumu watu. Alimdhulumu mzee Igweta kwa kumyonga ndipo achukuwe ardhi yake.
* Mheshimiwa alipora pesa za chama cha wakulima jinsi wabunge katika mataifa ya bara la Afrika hufanya. Alipora shilingi milioni tano za wakulima wa Rware ambapo aliweza kununua ardhi aliyojenga nyumba za kukodisha (kupanga)
* Ni kiongozi mbaya jinsi walivyo wabunge katika mataifa ya bara la Afrika. Mbogo alimuua mkewe jinsi viongozi wa Afrika wanavyofanya. Walipokuwa wametofautiana kuhusu ukware wa mbogo. Makena akaamua kumwadhibu Mbogo kwa kugombea kiti cha ubunge jambo iililopelekea kuuwawa kwa Makena.
* Alitumiwa kubomoa upinzani kwa kuhamisha wanasiasa wake hadi chama tawala. Hili hufanywa na viongozi barani Afrika.

Kupitia kwake tunaona vile watu waovu kupindukia huishia kuwa viongozi wa kisiasa.

(Alama 18 => mbili kwa kila )

(b) Mchango wa Kage katika kupigania mabadiliko katika nchi yake.

Kage alikuwa bintiye Mbogo na Makena. Ndiye mhusika mkuu katika riwaya hii.

Mazingira ni hali au mambo yanayomzunguka kiumbe katika schemu anapoishi

au katika maisha yake.

Kange alisomea mambo ya mazingira kule Uingereza.

* Kage alipigwa risasi na kuumizwa alipokuwa akitetea mazingira (uk 12) Huu ni wakati alipokuwa ameandamana na wanafunzi wenzake kupinga nyakuzi wa msitu wa Rakaru.
* Kage alitoa hotuba iliyodokeza hasira walizokuwa nazo kwa sababu ya kuharibiwa kwa mazingira.
* Kage aliunda shirika la kutetea mazingira lililoitwa Jeshi la mazingira - JEMA. Aliweza kuhutubia watu akiwaeleza umuhimu wa mazingira na malengo ya JEMA.
* Kage, Nafula, Upepo na Daktari Makau walianzisha chama kipya cha kisiasa kilichoitwa Umoja wa Wazalendo wa Taifa - UWATA (uk 215) Hiki kilileta mabadiliko makubwa.
* Juhudi katika kuelimisha jamii kuhusu umuhimu wa mazingira.
* Alitia bidii katika kutunza mazingira.
* Kage aliongoza wanakijiji katika upanzi wa miche. Alipanda miti katika sehemu za mashambani.
* Aligawa pia miche shuleni, hospitalini na hata kushauriana na wanasiasa ili kupanda miti katika maneno yao.
* Kage alialikwa katika shule mbalimbali kuongea na watoto kuhusu mazingira.
* Kage alihutubia kongamano la walimu kuhusu mazingira.

(Alama 15 => mbili kwa kila)

**Au**

8. Maudhui yanayojitokeza katika riwaya ya Msururu wa Usaliti.

* Ukatili.
* Usaliti
* Ubaguzi
* Siasa
* Utengano
* Ufisaji
* Mabadiliko
* Umaskini
* Elimu
* Ufisadi
* Vifo

Alama 33 => tatu kwa kila.

**SEHEMU CH**

**NYOTA YA REHEMA : Mohamed .s. Mohamed**

**Ama**

9(a) Maneno yanazungumzwa na yaya hospitalini wakati Rehema amejifungua kitoto.

Alama 06

(b) Kitu kilichosababisha mazungumzo haya na kupata Rehema akilia machozi ya furaha kwa ajili ya kuzaa kitoto kilichokuwa na rangi na sura tofauti na wao wazazi wake; kikimfanana Fuad, babake Rehema aliyemtenga Rehema na kumkosea mamake Rehema kwa ajili ya maumbile (Sura) ya Rehema.

Alama 12.

(c) Kilichokuwa kimetokea kumhusu anayeambiwa (Rehema) ni kuwa alikataliwa na kutengwa na babake kwa ajili ya sura yake na hata kudhulumiwa (kutengwa) kwa mamake kwa ajili ya Rehema.

Alama 10

(d) Mwisho tunamuona Rehema na Sulubu wakimtuma mwanawe babuye Fuad. Alama 06

**DUNIA YAO: Saidi .A. Mohamed**

**Au**

10(a) Aliyesema maneno haya ni Dubwa. Alama 05

(b) Mtahiniwa aonyehse msimamo wake. Aonyeshe ikiwa anakubaliana anayezungumza.

Hoja za kuunga au kutetea wazo hili

* Uasherati kwa binti wachanga.
* Mapato madogo
* Uchochezi
* Chuki
* Vifo
* Malezi mabaya

Alama 08 => mili kwa kila

(c) Msemaji (Dubwa) Kiroja nibaba na mwana. Alama 06

(d) Mazunguumzo haya yana umuhimu kwa sababu;

* Yanaendeleza maudui ya mabadiliko
* Ukweli
* Maadili
* Usasa
* Uchamungu
* Maendeleo

Alama 15 => tatu kwa kila.

**SEHEMU D**

**NDOTO YA ALMASI: Ken Walibora**

**Ama**

11(a) Almasi anatumiwa kuendeleza maudhui ya ndoto. Anatumiwa kufunza kuwa ni vyema watu kutambua vipaji vyao na kuwa na ndoto. Anaendeleza pia suala ya migono na inafunza kuwa ni vyema wazazi au walimu kuwapa watoto wao nafasi ya kujieleza. Kwa kufanya hivi wataweza kujua yale ambayo yanafanyika katika maisha ya wanafunzi au watoto wao.

Alama 12 =>

(b) (i) Wasifu wa Almasi

Almasi ni mhusika mkuu. Ni mwana wa Mzee Masasi na Paulina Nikasio.

* Mwenye bidii
* Mwenye heshima
* Mvumilivu
* Mwenye hasira
* Mchapa kazi
* Muasherati
* Mwenye huruma
* Mwoga
* Mwerevu
* Mwema
* Mwenye kipaji / Mwanasoka
* Msiri
* Mwenye mapenzi ya dhati
* Kiongozi
* Mdanganyifu

Alama 05 => moja kwa kila

(ii) Dina

Dina ni mototo wa Nakhumicha dadake Almasi na mjukuu wa Paulina Nikasio

* Mkweli
* Mwenye upendo kwa nyanyake
* Mjasiri
* Mdadisi.
* Mtundu Alama 05 => moja kwa kila.

(iii) Mzee Masasi

Ni babake Almasi na ana sifa zifuatazo.

* Mlevi
* Mkweli
* Baadaye, mcha mungu
* Mshauri
* Mkatili
* Mfanyakazi
* Muasherati
* Mwenye mapenzi ya dhati

Alama 05 => moja kwa kila.

(iv) Patrick Kipsang

Alikuwa mkuu wa shule ya upili ya St. Joseph’s

* Mkabila
* Msomi
* Mbaguzi
* Mbnafsi
* Kiongozi

Alama 05 => moja kwa kila.

(v) Paulina Nikasio

Ni mama wa Almasi, Naliaka, Nekesa na Nakhumicha na mkewe Mzee Masasi.

* Mwenye dini
* Mwenye mapenzi ya dhati
* Mwenye hekima
* Mwenye heshima
* Mwimbaji
* Mshauri
* Mfanyakazi
* Mvumilivu
* Mwenye utu na wema
* Mwenye upendo kwa wanawe na mjukuu
* Mwenye malezi bora.
* Mkarimu

Alama 05 => moja kwa kila.

Tanbihi: Katika riwaya; kueleza sifa za mhusika, mambo yafuatayo humwongoza mtahiniwa.

* Maelezo yaliyotolewa na mwandishi husika na vitendo vyake.
* Majina ambayo mwandishi amempa mhusika.
* Wahusika wengine wanasema nini kumhusu mhusika fulani.
* Maneno ya whusika wenyewe pamoja na matendo yao.
* Ndoto mjadala nafsia.
* Alama 05 => moja kwa kila.

**Au**

12(a) Mifano ya kuonyesha kwamba elimu ni mojawapo ya masuala yaliyopewa kipaumbile katika riwaya ya Ndoto ya Amasi.

* Aslmasi anapewa ufadhali wa mwaliu mkuu wa kuanza masomo katika shule ya upili ya St. Joseph’s.
* Roselyne anasoma na kuwa mtangazaji katika Redio.
* Almasi ni mwerevu shuleni na hata anatunukiwa zawadi.
* Matokeo ya Almasi ya darasa la saba pale anapokuwa mwanafunzi bora wilaya nzima ya Trans – Nzoia.
* Roselyn kujiunga na cheo cha mawasiliano cha Kenya.
* Elimu ya shule ya msingi ambapo Almasi alikuwa akichora kwenye mavumbi nje ya darasa lake akiwa katika darasa la chini chekechea.

Alama 17 => mbili kwa kila.

(b) Chanzo cha migomo shuleni

* Uchaguzi mbaya wa viongozi shuleni.
* Ubaguzi wa walimu na viongozi wa wanafunzi shuleni
* Huduma mbaya kwa wanafunzi kama vile mafunzo bora.
* Kuwapa wanafunzi uhuru mwingi wa kujielezea.
* Kutokuwa na sheria bora za shule
* Kuadhibu wanafunzi kusikofaa.
* Maisha mabaya kwa wanafunzi shuleni.
* Kupandisha ada au karo ya shule bila sababu.
* Kufukuzwa kwa wanafunzi na walimu bila sababu yoyote.
* Ikiwa wanafunzi wamenyimwa uhuru ili wafanye wanachokitaka.
* Walimu ikiwa hawaji shuleni ipasavyo kulingana na ratiba ya vipindi.
* Migogoro kati ya wanafunzi, walimu na wakuu wa shule.
* Kuwa na wanafunzi watundu shuleni.
* Mishahara ya walimu na wafanyakazi wowote shuleni ikicheleweshwa.

Alama 16 = > mbili kwa kila.

**NYUSO ZA MWANAMKE: Said .A. Mohammed**

**Ama**

13(a) Nafasi ya mwanamke katika riwaya ya nyuso za mwanamke imedhunishwa.

* Anafanya kijakazi
* Mtumwa
* Kubaguliwa kikazi
* Chombo cha kumalizia tamaa ya mwanaume.
* Kubakwa
* Kutolipwa kikazi
* Kanuni ambazo sizakiutu (ukaliti)
* Hana uhuru
* Kuchukuliwa kama mjinga
* Kunyimwa haki
* Kutojali maslahi yao.
* Mwenye msimamo thabiti
* Mwenye upendo
* Mwenye kusharauliwa.

Alama 15 => mbili kwa kila.

(b) Mtahiniwa ataeleza mafunzo anayopata kulingana na uelewaji wake.

Mafunzo

* Kuna funzo la kuwa mtunza maadili.
* Wanawake wanapata funzo la kuwa wanaweza kutotumiwa kama vyombo vya starehe na kufanya kazi zingine ili wapate pesa kujikimu kimaisha.
* Kuna funzo la kuwa mtu wa kujali maslahi ya watu wengine.
* Kuna funzo la wanawake kujikomboa katika hali duni.
* Kuna funzo kuwa mapenzi nje ya ndoa inapumbaza.
* Pia anayetanguliza ubinafsi mbele ajue hana mwisho mwema.
* Kutokubaliana na kutosikilizana kunaleta migogoro katika jamii.
* Msomaji anapata funzo la kuwa mwaminifu katika ndoa na mapenzi.
* Kuna funzo kuwa kuna mabadiliko maishani.
* Kuna funzo la kueneza kipaji chako k.m uimbaji jinsi nana alivyo.
* Kuna funzo la mwanamke kutetea haki zake.
* Kuna funzo la kujitolea na kutumikia jamii yako.
* Wanawake wanapata funzo la kutetea haki zao.
* Wanapata funzo la kuwa wavumilivu
* Wanafunzwa kuwa wenye hekima na maarifa hinsi alivyo nana.

Tanbihi:Mtahiniwa apewe alama kwa mafunzo aliotoa kulingana na uelewaji wake wa riwaya. Alama 17 =>mbili kwa kila.

**Au**

14(a) Maudhui mwandishi aliyoyashughulikia katika riway ya nyuso za mwanamke.

* Mabadiliko
* Haki
* Uhuru
* Kazi
* Ndoa na mapenzi
* Mabadiliko
* Uasherati
* Usasa
* Vipaji
* Mabadiliko

Alama 17 => mbili kwa kila

.

(b) Shida ambazo wanawake wanakumbwa nazo katika dunia ya sasa.

* Kubaguliwa kikazi.
* Wanawake wanatumiwa kama chombo cha starehe.
* Wanawake wengine wanabakwa.
* Wanawake pia hufanyiwa mambo ambao sio ya utu (Ukatili) k.m kupigwa
* Wanawake wengine wamenyimwa uhuru wa kujielezea.
* Hawajali maslahi ya wanawake wengi.
* Wanawake wamenyimwa haki zao.
* Kutolipwa baadaya kufanya kazi.
* Wanawake wengine wanafanya kijakazi.
* Wanawake wengine wamenyimwa mapenzi bora.
* Wanaume hawajali mashahi ya wake zao.

Alama 16 => mbili kwa kila.

**MWISHO**