**P360/3**

**LUGANDA**

**PAPER 3**

**AUGUST 2019**

**3 HOURS**

**JINJA JOINT EXAMINATIONS BAORD**

**UGANDA ADVANCED CERTIFICATE OF EDUCATION**

**LUGANDA**

**AUGUST 2019**

**LITULICA W’OLUGANDA**

**OLUPAPPULA OLWOKUSATU**

**ESSAAWA SSATU**

**EBIGOBERERWA:**

* Olupappula luno lugabanyiziddwamu ebitundu bisatu A, B ne C.
* Mu kitundu A kolamu ekibuuzo kimu.
* Mu kitundu B kolamu ebibuuzo bibiri (2), ekimu okuva mu puloozi, n’ekirala kimu okuva mu bitontome.
* Mu kitundu C kolamu ekibuuzo kimu.

**EKITUNDU A**

**Ddamu ekibuuzo kimu kyokka ng’okiggya mu nnamba 1, 2, 3 oba 4.**

**M.B NSIMBI: BWALI BUTAMANYA:**

1. (a) Nnyonnyola ebintu eby’enjawulo omuntu eyettanira okusomesa omwana by’ayiga mu ssuula **“Ntwalibwa mu Kabubbu Primary School”** ne **“Nnyingira mu Mirembe Primary School”.** (obubonero 15)

(b) Amasomero M.B Nsimbi g’ayogerako mu “**Bwali Butamanya”** gafaanana gatya n’amasomero ge nnaku zino mu Uganda? (obubonero 10)

1. “Ssali okoze ekivve… Olw’okubanga nasobya ng’oli mu kkomera, so nga ggwe oyenda n’okusinga embwa, kimanye nga togenda kuddayo kufuna mukazi mulala”.
2. Omwogezi w’ebigambo ebyo yava ku ki okubyogera? (obubonero 07)
3. Omuwandiisi Ssali amuzimbye atya okumutulaga nti yali mukozi wa bivve (obubonero 10)
4. Biki ebiddiririra mu bufunze okutuusa essuula eyo lw’eggwaako (obubonero 08)

**E.K.N KAWERE: ZINUNULA OMUNAKU**

1. Obukugu bwa Kawere mu kuyiiya n’okuwandiika Zinunula Omunaku bulagiddwa butya mu lugero luno? (obubonero 25)
2. Ebigambo bisirikitu ddala ebyawamba ne bisimba amakanda era ne bitebenkera mu mmeeme yange nga biva mu ebyo jjajjange bye yannombojjera ebyaliwo mu kuzaalibwa kwange?

(a) Omunyumya yazaalibwa mu mbeera ki? (obubonero 10)

(b) Lwaki omunyumya anyumya bw’atyo? (obubonero 05)

(c) By’anyumya biyamba bitya omuwandiisi okutuzimbira olugero?

(obubonero 10)

**EKITUNDU B**

**PPULOOZI**

1. ***Soma ekitundu kino wammanga n’oluvannyuma oddemu ebibuuzo ebikikwatako***

AbAalugera nti ebirwa bikyuka amalusu gafuuka engeregeze, ddala baalutuusa. Kale kaakano laba nze eyalina amaka agabuguma newankubadde Ssaali nnigi, kati nninga gwe bagamba kaamuje era ddala nnamutinda. Enkerembe zange yazigabana dda ne Nambejja Ssenkaaba n’amwezza, enkoba z’omubiri zonna zireegulukuse, ennyindo zitadde n’amagumba gakubagana nga bbunwe w’omukkovu. Ntuula era nsituka nkekejjana bukekejjanyi n’amagulu mwatu nsejjesa asatu.

Ekyenyi emiziziko gikyefuze gikirako egy’ensaamu esaaka n’enviri nazo gy’obeera nti wamma buyira bwa jjobyo! Bw’ontunuulira enkuba yaabwe so nga ate bwe mba ndya mbulako katono okufaananira ddala lye bagereesa (ekkovu) erirya akatiko. Kati ndi nkabaggwa, nkanduse, nnyaaluse era nkaddiye.

Musajjawo eyali nga Ssettaala mu lutobazzi kati mmendabenda bubenzibenzi n’omugongo gulinga muyini gwa nkumbi. Amaaso gazzeeko ebiranda n’agekiriga gadda ku bbali era ntunula buzeezengere.

Eyali kabirinnage, nzenna ncucuse n’omubiri. Owa anti ataakulaba…!

Ddala kakulu asomba

Bwemba neesumaalise, neewunise mu gombolola w’ennyumba yange n’okuwuuma ng’ewuuma, era nga neetoziirira ku ntidi yange sirina ankumaakuma yadde ambudaabuda, ebirowoozo binneesomba. Emmeeme yange erwejjemba n’etolontokera eyo ekkuzimu mu bunyomero bw’ebisegguusi by’ebiseera ebigenda bizigama n’okuzimirira. Ntera okwewuunya nga n’okwebuuza kwe ntadde, ekyandesa awo omulimu gwe nnasomerera ogw’eddembe ate nga n’omukemba tegwali gwa lusuluuju oba culuculu male nneesogge guno ogwa leebuleebu ne wenjuwenju ogw’obwa mbega. Omulimu ogwanjaya omubiri, embavu n’ebirowoozo okutuusa jjo luno lwe ngunnyuse nga ngukulunguliddemu ddala emyaka asatu be ddu.

Simanyi oba yali kaabuvubuka ye yali ampaga oba kwali kwagala kuwoolera ggwanga ku baatugumbulira Fiida mu maanyi bye byandobera okusooka okukengeera n’okulengera ekizikiza ne kateketwe ebyali byekiise gye nnali ngenda okwetubitika! Sso nno ng’ekkwano lyaffe, ettinkizo byali bizzeemu enkenyera era nga bitandise okusebbuuka n’okuseerera Fiida amale atuve ku maaso, ng’entabwe esibuka ku mukukku gw’ebbaluwa gye yali ankulubulidde

Wabula ndowooza nti oboolyawo nga zaali mboozi za kasooba n’obugambo bwe yatunwenwekanga nga tuli bato ng’asavuwaza obulungi n’emiganyulo ebyali mu bwambega. Ebyo bye byafuuka omubumbirano okwatonderwa obwa mbega mu bulikondo bw’emmeeme yange. Ebyagwawo byatengula na kubennaya bubennanya ekyali kigoneredde muli era byakwata ku mmanduso ng’ekintu kyedoma nga mbwetutubika

***(Kisimbuddwa mu Omuzimu gwa Kasooba aka E.K.N Kawere)***

**EBIBUUZO:**

1. Nnyonnyola ku lulimi omuwandiisi lwe yeeyambisa okusobola okutuusa obubaka ku basomi be (obubonero 08)
2. Bukodyo ki omunyumya bw’akozesezza okusendasenda omusomi okumunakuwalirako (obubonero 08)
3. Omunyumya azimbiddwa atyamu kitundu kino (obubonero 06)
4. Bino wammanga birina makulu ki okusinziira ku kitundu ky’osomye?
5. Enkerembe zange ensi yazigabana dda
6. Nambejja Ssenkaaba n’amwezza (obubonero 03)

**EBITONTOME**

1. Ddamu ekibuuzo kimu kyokka ng’okiggya mu nnamba 6, 7, 8 oba 9

**F.M MASAGAZI: MPAAWO KITAKYA**

**OMUZADDE KATONDA W’OKUNSI**

Nzijjukira maama waffe by’alafuubanye nabyo tube kye tuli. Ate n’oluyimba olwannyumira ennyo ku muzadde

***1.*** Omwana bw’okula, weebaza omuzadde

Omuwala bw’owaswa, ng’oddiza abazadde

Omusajja ow’amaka, jjukira abazadde

Alina ebisenke, tonyooma yazaala

Ne bwe baba bakadde, baddize ku byabwe

Eggulu libanja, oyagale omuzadde

Buli kyonna ky’oli, muzadde ye yali oyo!

***2.*** Kati laba oli musajja, omusajja mu maka

Kati oyitwa na maama, maama w’abato

Singa teyali muzadde, tewandibadde bw’otyo

Omuzadde ye yateesa, otuuke obe maama

Ye yanywa makaayi,

Luleeba lw’olutimpa,

Lubuto n’alutenga,

Amakiro n’obusobe,

Byonna n’abiganga

Omwana we akule

Weebaze era siima, okufaayo kw’omuzadde

***3.*** Kati weemanyi obukyala, kuba ggwe mukyala,

Kati oli na mukyala, n’omusajja mu maka!

Singa teyali muzadde, tewandikyalawadde

Maama ye yateesa, ofuuke nga bw’oli

Mulimi gwa muzadde, ogwakuwa oluwenda

Empisa z’amaka,

Gattako ez’ekikyala

Okufuuka amusuutwa,

Mu maka g’omusajja,

Bazadde b’omusajja

Nabo bakutenda,

Osaana kuddiza omuzadde, eyatema oluwenda!

***4.*** kati oli musajja, mu maka amasajja

Abaana bo ozadde, olw’okuba omusajja

Singa teyalwana, okkukuza ng’omusajja

Wandirabye okuboolwa abaagala abasajja

Kati lwaki tomuweera?

***5.*** Nga yafuba akutuuse,

Omusajja mu basajja,

Tolina wadde anyooma,

Nti toli mu basajja!

Otambula masajja

Ovaayo mu basajja

Weeyise kisajja

Kubanga oli musajja

Ggwe gira omusiime, kuba ye yalwana!

***6.*** Omusente olina, kuba ggwe wayiiya

Bakuyita na mulodi, olw’okuweza omusente

Naye jjukira eyazaala, n’omukisa gwe nno

Olweza lwe yanaaza, gwe mukisa gw’ebisente

N’asaba Katonda

N’emizimu abalongo,

N’akuwonya ebitta,

Obeerewo bulungi

Ku ssomero atutte,

Otandike obuyiiya,

Bye wasoma ebingi,

Kwe kuvudde omusente,

Gwe muddize omusiime, yakuwa omusingi!

***7.*** Mu bakadde bwabwe, baddize obayambe

Tobajuza byansi, anti ggwe muzadde kati

Mu bulwadde bwabwe, kabube bubwo

Akanyama n’ekyenda, bakalye basiime

Ekikunta obabikke, nga bwe baakubikka

Abaana bo abazaale, baweereze e bujjajja

Bazannye, bayimbe, ekibeenyiya ensi eno

Kye baakola ng’okyali, okibaddize kati ggwe!

***8.*** Bw’olikola amatendo, ng’eggulu olituuse

Eggulu mu kusooka, libeera mu bazadde

Ekisa ky’obawadde, nga Katonda akuweera

Ettima ly’obawadde, ne Katonda omunyiiza

Kaakati tukole nnyo, tusanyuse abazadde

Eggulu litutuuku, kuba tubawadde

Katonda atubeere, n’abazadde baffe

**EBIBUUZO:**

1. Nnyonnyola ku ngeri omuwandiisi gy’azimbyemu ekitontome kye?

(obubonero 07)

1. Obukulu bw’omuzadde omuwandiisi bwatenda bwe buluwa? (obubonero 06)
2. Abazaaliibwa kiki ky’abeetaaza? (obubonero 06)
3. Laga engeri omuwandiisi gy’atutuusaamu ku sitanza esembayo (obubonero 06)
4. Nnyonnyola embeera eyeeralikiriza Masagazi n’atuuka n’okukyogerako nti “Mpaawo kitakya” mu katabo ke (obubonero 25)
5. **OKOT P BITEK: OMULANGA GWA LAWINO**

**(Kyakyusibwa Abasi Kiyimba)**

***Soma ekitontome kino wammanga n’oluvannyuma oddemu ebibuuzo ebikikwatako***

**AMAZINA G’ABAGWIRA NZE SIGAMANYI**

Nze muwulidde neegaana?

Amazina g’abagwira sigamanyi.

Ennyambala yaabwe, nayo sigimanyi

Emizannyo gye bazannya sigisobola;

Amazina ge mmanyi

Era ge nneenyumirizaamu

Ge mazina g’abantu bange.

Mpulira mbu

Abazungu balina amazina

Ge bayita Rumba,

Mbe ate waliyo ne Samba,

Naye nze gonna sigamanyi

Era sigeegomba.

Bwe nnali omuto,

Maama yansomesa

Amazina agaffe ag’Abacholi,

Nkuze okutuuka gye ndi kati

Sinnalabayo gagenkana bulungi.

Ye mmwe temwandabanga

Nga zina gali ge bayita Oraka?

Mwalabanga waliwo ampunyamu?

Engoma olutandika okusindogoma,

N’olaba ebijuujulu by’abawala

Bwe byetala ne bimalayo embuga,

Ne byebuga ne bisiikuula enfuufu.

Mwenna muzina n’amaanyi

Nga temwemotyamotya

Nga mweyagala

Nga bwe musomooza ababeetolodde

N’olyoka olaba Abalenzi bwe baasama

Ne bakanula amaaso

N’okubamyuka ne gabamyuka

Omuntu okumanyika mu kitundu,

Yatandikiranga ku mazina gano,

Bwe wabanga ozina, nga bakusongamu

“Oyo muwala wa gundi”

“Oyo mutabani wa gundi”

Awo we wategeererwanga

Nti oli mwana wa boobwe;

Abaana ba boobwo

Baaziniranga mu mbuga yaabwe,

N’abaddu n’abazaana

Nabo nga balina eyaabwe

Twazinanga kweyagala, nga tucakala

Nga bwe tuyimba obuyimba amakulu

Obusoomooza, obujerega

Obuwaana abaagalwa

Obukaabira emikwano egyafa,

N’obulombojja ebbula ly’esente.

Obuyimba obumu

Bwabangako be bunyigiriza,

Naye ekyo nga tekitulobera kubuyimba

Mu mbuga y’amazina

Nga temuyingirwa atamidde,

Omuvubuka omu bwe yakoonanga munne

Nga gwe bakoonye yeesasuza

Mu mbuga muno,

Omusajja mwe yalagiranga obusajja bwe

Ate bwe gwatuukanga ku ffe abawala

Ng’akukoona omuddiza mbagirawo

K’abe mulenzi k’abe muwala

Wabula kyabanga kivve

Okukuba omusajja ku busajja bwe

Ku ludda olwaffe olw’abawala

Amazina gano gaabanga musunsula

Omuwala eyalemwanga okuzina

Ng’abasajja bamanya

Nti anaaba mukazi wa bizibu

Ekiwato kye kiri nga lubaawo,

Era nga bamwesamba;

Tajja kusobola mirimu mitongole,

Wadde emitono egitandikirwako,

Ng’egy’okusa omuwemba ogwa kabiri

**EBIBUUZO:**

1. Obukugu bw’omuwandiisi buggiddwayo butya mu kitundu kino

(obubonero 06)

1. Obukulu bw’amazina g’Abacholi bulagiddwa butya? (obubonero 03)
2. Nnyonnyola ku bifaananyi omuwandiisi by’atukubidde mu kitundu kino (obubonero 06)
3. Olukusa lw’omuwandiisi lulagiddwa lutya? (obubonero 06)
4. Nnyonnyola amakulu g’ebigambo bino: (obubonero 04)
5. Okusindogoma:
6. Temwemotyamotya:
7. Tekitulobera:
8. Musunsula:
9. Nnyonnyola emiramwa emikulu ebitontome mu “Mulanga gwa Lawino” kwe bizimbiddwa (obubonero 25)

**EKITUNDU C**

***Ddamu ekibuuzo kimu kyokka ng’okiggya mu nnamba 10, 11, 12 oba 13***

**WYCLIEFFE KIYINGI: LOZIO BBA SSESIRIA**

1. “ Musawo leka kudda mu kunyumya bunyumya. Nze omwana wange mmukwagaliza. (Lunninze aseka) Ee omutwale mu maka ag’omu kyalo olowooza tagagyamu-talabika bulungi?
2. Musawo anyumya biki ebyo ebimuvunaanisa? (obubonero 04)
3. Kituufu omwogezi okwagaliza Lunninze omwana we? Kubaganya ebirowoozo. (obubonero 13)
4. Nnyonnyola ku nzimba y’omwogezi mu muzannyo (obubonero 08)
5. Omuzannyo “Lozio Bba Ssesiria” gwoleka amagezi ag’enjawulo abantu ge basala okufuna bye beetaaga. Ttaanya (obubonero 25)

**ELLY NATHAN KYEYUNE: Bemba Musota.**

1. “ Owakamwake y’akagerera ennonga”. Ddala singa Bemba yali yeekutte ku lugero teyandibadde wabi. Kubaganya ebirowoozo. (obubonero 25)
2. “Abafuzi bangi gye bafa benkana, nnyaabwe y’omu.” Lambulula bulungi obutuufu bw’endowooza eyo ng’obyesigamya ku ebyo ebyeyolekera mu “Bemba musota”